רפאל משה חפץ

רפאל משה חפץ (15 בפברואר 1892 – 6 באפריל 1961) היה פעיל ציוני ורופא גינקולוג. הקים וניהל מחלקה עצמאית לגינקולוגיה ויולדות בבית החולים רוטשילד בחיפה (1944–1957)

ביוגרפיה
נולד בפיודורובנה, קייב, אוקראינה. בשנת 1890 עברה המשפחה ליקטרינוסלב

חפץ הצטרף לתנועת צעירי ציון. למד רפואה בלייפציג. עם פרוץ מלחמת העולם הראשונה גורש משם משום שהיה נתין רוסי.

בין השנים 1919–1915 המשיך את לימודי הרפואה בסרטוב.

עם סיום לימודיו בשנת 1919 גויס חפץ לצבא האדום. שירת 6 שנים.

בשנת 1925 שב חפץ ליקטרינוסלב שם היה רופא בבית חרושת.

בשנת 1926 נאסר לחצי שנה, לאחר שחידש את פעילותו הציונית. דינו נגזר לגירוש לאורל, אך העונש הומתק לגירוש מרוסיה הודות לעזרתה של יקטרינה פאבלובנה וולז'ין רעייתו לשעבר של מקסים גורקי שעמדה בראש "הצלב האדום הפוליטי".

באוגוסט 1926 עלה לארץ ישראל. עבד בבתי החולים: הדסה תל אביב ובבית החולים בצפת.

בשנת 1927 עבר ל-בית החולים מאיר רוטשילד בירושלים, התמחה בגינקולוגיה. במאי 1935 בית החולים עבר לבית החולים הדסה הר הצופים. עבד ב"הדסה" עד שנת 1944 כגניקולוג בכיר.

בשנת 1944 הקים וניהל במשך 14 שנים מחלקה עצמאית לגינקולוגיה ויולדות בבית החולים רוטשילד

רעייתו הייתה הד"ר אסתר לבית פלדמן.

בתו הייתה המוסיקאית, המתרגמת והפזמונאית רות חפץ.

נפטר ב-6 באפריל 1961.

הכנוס המדעי של ההסתדרות הרפואית העברית בארץ ישראל, שנת 1939
בתאריכים 31 במאי – 1 ביוני לשנת ה'תרצ"ט 1939 נערך בבית הבריאות ע"ש שטראוס ברחוב צ'נסלור, בירושלים כנס רפואי-מדעי שארגנה ההסתדרות הרפואית העברית בא"י. בכנס השתתפו מרבית מבכירי הרופאים בארץ ישראל לתקופה. ראו: ד"ר חפץ (ירושלים): הממצאים בשתן ובדם בנשים הרות בעלות היפרטוניה (ישיבה ד', יום ה', 1 ביוני)

קישורים חיצוניים

הערות שוליים

יהודים בכוחות המזוינים של ברית המועצות
אסירי ציון בברית המועצות
אנשי העלייה הרביעית
רופאים ביישוב
גינקולוגים ישראלים
חיפה: רפואה
סגל בית החולים הדסה תל אביב
סגל בית החולים רבקה זיו
סגל מרכז רפואי הדסה
סגל מרכז רפואי בני ציון
אישים הקבורים בחיפה
ישראלים שנולדו ב-1892
ישראלים שנפטרו ב-1961